Case ID: 1100965
Sentence 2: Məhkəmə iclasında zərərçəkmiş şəxs qismində dindirilən Zərərçəkmiş şəxs ifadəsində Ağdaş şəhəri H.Əliyev prospektində kirayə sexinin olduğunu, həmin sexdə yas mərasimləri üçün kirayə çadır, stol, stul verdiyini, bununla bağlı VÖEN-in də olduğunu, 06.09.2019-cu il tarixdə saat təxminən 13 radələrində obyekti bağlayıb getdiyini, 07.09.2019-cu il tarixdə saat təxminən 13 radələrində obyektə gəldiyini, obyektə daxil olan zaman samovarımın yerində olmadığını gördüyünü, həmin samovarın təxminən 5 il bundan əvvəl aldığını, həmin samovarın 40 litrlik mis-latun qarışığı olan samovar olduğunu, həmin samovarı 5 il bundan əvvəl 550 manata aldığını, hazırda həmin samovarın qiymətinin bahalaşdığını və 700 manat olduğunu, qapının aşağısının qıfıl yerinin çıxarıldığını gördüyünü və oğurluq olduğunu başa düşdüyünü, qalan əşyalarının hamısının yerində olduğunu, bundan sonra özü oğurluq edən şəxsi və ya şəxsləri axtarmağa başladığını, lakin tapa bilmədiyini, buna səbəblə də 14.09.2019-cu il tarixdə gəlib polisə bu barədə ərizə ilə müraciət etdiyini, obyektindən 06.09.2019-cu il tarixdən 07.09.2019-cu il tarixə keçən gecə oğurluq edildiyini, mağazasından 700 manat dəyərində bir ədəd samovarın oğurlandığını, samovarının 40 litrlik olduğunu, mis-latun qarışığı olduğunu, samovarın başı, yəni odluq yerinin qapaq istiqamətindən yandığını, həmin yerə yenidən mis kasa alaraq mis kasanın altını qopardıb, yumru hala salıb samovarın başına svarkalatdığını, obyektinin giriş qapısının qıfılı sındırılmaqla oğurluq olduğunu, şübhələndiyi heç bir şəxsin olmadığını göstərmişdir.